**g]kfn u'7L ;+/If0f k'rM**

lah'nL ahf/, sf7df08f}+ g]kfn

kmf]g g+= )!–$&\*!$\*\*

**प्रेस विज्ञप्ति**

राष्ट्रिय गुठी प्राधिकरणको स्थापनाको लागि गुठीसम्बन्धी प्रचलित कानूनलाई संशोधन र एकीकरण गर्नको लागि भनी भूमि व्यवस्था, सहकारी तथा गरिबी निवारण मन्त्रीले राष्ट्रिय सभामा प्रस्तुत गरेको विधेयकको सम्बन्धमा केही दिनयता भइरहेको व्यापक विरोध, गुठी सरोकारवाला एवं संस्कृति र सम्पदाविद्‌हरूबीच देखिएको असन्तुष्टि एवं मोही र किसानको हक,हितभन्दा पनि गुठी तैनाथी जग्गा तथा गुठी अधीनस्थ जग्गाको समाप्ति गरेर नेपालको मूर्त,अमूर्त सम्पदाहरूको विनाशलाई सहयोग पु-याउने धारणा “नेपाल गुठी संरक्षण पुच:” को रहिआएको अवगतै छ।

यसै सिलसिलामा गएको आषाढ ३ गते सरकारले उक्त विधेयक फिर्ता लिन गरेको घोषणा सकारात्मक पहल भए पनि उक्त विधेयक जहाँ उत्पत्ति भएको थियो त्यहीँबाट विधिवत् फिर्ता लिनु पर्नेमा अझै त्यो नभइसकेकोले सरोकारवालाहरूमा आंशका बढेकोतर्फ ध्यान आकर्षित गराउन चाहन्छौँ।

गुठीको समग्र समस्या समाधानका साथै नेपालको मूर्त/अमूर्त सम्पदाहरूको संरक्षण, सम्वर्ध्दन एवं प्रवर्ध्दनमा प्रत्यक्ष सरोकार राख्ने गुठीव्यवस्थाको निरन्तरता र अक्षुण्णताको लागि सरकारले गम्भीरतापूर्वक ध्यान देओस् र विधेयक पुनर्लेखनको लागि गुठीका सरोकारवालाहरूमध्येबाट जानिफकार व्यक्ति, किसान,मोहीको हकहितका लागि समर्पित व्यक्ति, भूमि तथा संस्कृति र सम्पदाविद्‌हरूसमेतको संलग्नता रहने गरी “राष्ट्रिय गुठी आयोग” को गठन गरी त्यसैको माध्यमबाट मस्यौदा तयार पार्नु उपयुक्त हुने धारणा “नेपाल गुठी संरक्षण पुच:” रहेको पनि अवगत गराउन चाहान्छौँ। गुठी भनेको जग्गामात्रै होइन यसभित्र नेपालमा विद्यमान अनेक रीति-स्थिति, परम्परा, यात्रा-पर्वजस्ता संस्कृति समाहित रहेकोले तिनको संरक्षण, सम्वर्ध्दन एवं जगेर्नाको लागि समेत अब बन्ने गुठीसम्बन्धी कानूनमा ध्यान दिनु पर्ने आवश्यकता रहेको पनि अनुरोध गर्न चाहान्छौँ।

**भरत जङ्गम**

dxf;lrj

नेपाल गुठी संरक्षण पुच:

२०७६।३।\*